Xelata Nobelê ya Wêjeyê
Xelata Nobelê ya Wêjeyê anku Xelata Nobelê ya Edebiyatê yek ji mezintirîn xelata wêjeyê ye ku ji sala 1901ê û vir ve tê belavkirin. Xelat di bin sîwana Akademiya Swêdê de, ji aliyê komîteyeke edebiyatnas ve tê destnîşankirin. Xelatgirê edebiyatê, digel xelatgirên Nobelê yên din, di roja wefata Alfred Nobel de, di 10ê meha dozdehan de xelata xwe bi merasimeke mezin ji destê qiralê Swêdê digirin. Şeva xelatê bi şahiyeke xweş bi dawî dibe.